הערכים שלנו הם אמינות, אמון וכבוד. נפעל מתוך ידיעה שרק בזכות אמינות חסרת פשרות נזכה באמון, ונקפיד בכבודם של כל מי שסובב אותנו – כלל הציבור, הקהל שלנו, מפרסמים, לקוחות, וגם של מושאי הביקורת שלנו. האתגר הגדול ביותר שניצב בפנינו הוא להגשים את החזון שלנו במציאות שבה הציבור מתקשה להבחין בתוכן ומידע שנחזים להיות אובייקטיבים אך בפועל אינם כאלה, ולהתמודד מול כוחות כלכליים ופוליטיים חזקים שמבקשים להסתיר מידע אמין מן הציבור.
כדי להצליח להגשים את החזון שלנו נשתף את הציבור במידע ונרתום את הקהל שלנו לפעולה. יחד נוכל לבער שחיתות, לתקן ליקויים, להסיר חסמים ולקדם עשייה שתועיל לפרט ולחברה בישראל. כל אחד מאיתנו יפעל לאור החזון והערכים כדי לשפר את המציאות בהווה וליצור עתיד טוב יותר עבור הארגון והקהילה.
נאה דורש נאה מקיים: כדי לדרוש מצויינות מאחרים עלינו לפעול כך גם בעצמנו, לא לקצר תהליכים ולא "לעגל פינות", להיות אמינים ולבנות אמון, לזכות בכבוד מתוך הכרת כבוד לסובבים אותנו. הייעוד שלנו הוא לייצר תוכן איכותי ואמין ולקדם את העיתונות המקצועית. לצורך זה נפרסם אך ורק תכנים אשר נכתבים על-ידי אנשי מקצוע, בעלי ניסיון וחסרי פניות, נתנסח "בגובה העיניים" ובאופן בהיר ומובן לכל, ונספק מסקנות החלטיות וברורות שיאפשרו לקוראינו לקבל החלטות כלכליות ופוליטיות מושכלות.
פרנסתם של הכותבים תלויה בהכנסות הארגון מפרסום, ומצריכת התכנים על-ידי קוראינו. הארגון יבטיח חופש עיתונאי מוחלט לחברים בו וימנע באופן נחרץ כל סוג של לחץ כלכלי שעלול לפגוע בכותבים ובעורכים. במקביל, לאף כותב לא יהיה ניגוד עניינים מכל סוג בין התוכן שיפרסם לבין מושאי ונושאי כתיבתו, והוא לא יעסוק באף מלאכה שמשפיעה על הכתיבה או שכתיבתו עלולה להשפיע עליה בעתיד.